
Koruna 


(La teatro prezentas salonon de vilaĝa biendomo, profunde 
de l scenejo estas du pordoj, inter ili staras tablo. Dekstre 
en la unua kuliso estas vitra pordo, kondukanta al ĝardeno 
— en la dua kuliso: pordo al ĉambro de sinjoro Gasparo; 
en la tria: ŝranko kun. teleroj, botelo da vino, glasoj, tran- 
ĉiloj, forketoj, kuleroj k. t. p. En la antaŭparto de la scen- 
ejo staras malgranda skribtablo kun inkujo, papero, plum- 
oj k. t. p, antaŭ ĝi seĝo. Maldekstre, en la unua kuliso est- 
as kameneto, en kiu brulas fajro; autaŭ la kameneto star- 
as malgranda kanapo kaj ronda tableto. Sur ĝi karafo 
kun akvo, kelke da glasoj kaj kalendaro. En la dua kuliso 
estas la pordo, kondukanta al la ĉambro de sinjorino Mar- 
gareto, en la tria kuliso: pordo al ĉambro de Anjo. Kelke 
da seĝoj. Kiam leviĝas la kurteno Valĉjo dormas kun skan- 
delo (varmigilo) en mano, sidante sur la kanapo). 


SCENO UNUA. 
VALĈJO, JOANJO. 
JOANJO (enkurante el la ĉambro de sinjoro 
Gasparo). 

Valĉjo!... Valĉjo!... Kie do estas la skandelo? 
(rimarkante, ke Valĉjo dormas) Valĉjo!... 
VALCIO (vekite, leviĝas rapide kaj kuras al la 

vitra pordo). 

He!... Kion vi volas?... Kataplasmon!... tuj!... 

JOANJO. 
Ne... ne kataplasmon — sed la skandelon, la 
varmigilon!... donu tuj la skandelon! 
VALCIO (dormema). 
Skandelon? ... Kian skandelon? ... Mi vidis nenian. 
JOANJO. 

La skandelon, kiun vi tenas en la mano. Vekiĝu 
fine, dormemulo! 

VALCJO (kvazaŭ en sonĝo). 

Ha — jes! — la skandelon... 

JOANJO. 

Portu ĝin rapide! La sinjoro atendas ĝin jam de 

unu kvaronhoro. 


VALĈJO (malfermante malrapide la skandelon). 

Sed ĝi estingiĝis! 

JOANJO. 

Enmetu brulaĵon! — nur rapide — rapide — ĉar 
la sinjoro malbenas tiel forte, ke tremas la vitroj! 
VALCJO (enmetante per prenilo brulaĵon en la 

skandelon). 
"Li malbenas? — ĝi estas nenio nova! Ah, fraŭl- 
ino Joanjo! fraŭlino Joanjo! Vi ne scias, kio signifas 
esti ŝuferanta! 
JOANJO. 
Vi — suferanta?... mankas nur tio! 
VALCIO. 

Ah! Kaj kiel mi estas ŝuferanta! Vi ne kredas, kaj 
tamen... jen nun... en tiu-ĉi momento... (li osced- 
as), mi estas tiel dormema, ke min apenaŭ tenas la 
piedoj. 

JOANJO (ridante). 

Vi nomas tion esti suferanta? 

VALCJO. 

Kiel do? — mi estas Ĉiam — senĉese, ĉiam — aŭ 
dormema, aŭ malsata, kiel nia sinjoro. Kaj ĉu oni 
povas iam sufiĉe dormi en tiu-ĉi domo? 

JOANJO. 

Sed vi dormas ja la tutan tagon. 

VALCIO. 

Jen — tage mi duonfermas iam la okulojn, sed 
dum la nokto!... Apenaŭ vespere mi kuŝiĝas, — 
tuj la sinjoro jam vokas... : 

S-ro GASPARO (post la scenejo). 


Valĉjo! la skandelon, pro cent mil diabloj!. .. donu 
la skandelon! 


| VALĈJO. 

Tuj! tuj! (al Joanio). Jen tio ripetiĝas preskaŭ ĉiu- 
nokte.. - apenaŭ mi ekdormetis, la sinjoro jam kri- 
as: „Valĉjo la skandelon! Valĉjo — la kamomilon! — 


Valĉjo — varmigu la griaĵon! Valĉjo — frotu la spin- 
on! Valĉjo, faru tion — Valĉjo, faru alion!” Kaj krom 
tio, se la sinjoro de tempo al tempo ekkaptas min 
je la kapo, tiam eĉ kraketas la haroj... kiel ekzemple 
dum la pasinta nokto. 

JOANJO. 

Vi dezitus, ke li ne kaptu vin je la kapo, kiam vi 
metis bolantan griaĵon sur lian ventron. 

VALCIO. 

Kiel mi povas scii, kion li bezonas? Li ordonis, 
ke la kaĉaplasmo estu varma, do mi metis al li varman... 
sed kiel tiu-ĉi kaĉo bonodoris! 

JOANJO. 

Fi! — kataplasmon... Cu vi ne hontas?... Jen... 

ne pensu ĉiam pri manĝado kaj nun plirapidu! 
VALCJO. 

Jes — rapidu! — ĉiam tapidu!... facile ĝi estas 
direbla... dume apenaŭ min portas la piedoj, kaj mi 
mem pro malsano baldaŭ devos kuŝiĝi en la liton. 


S-ro GASPARO (posf la scenejo). 
Valĉjo! — malbenita fripono! — donu la skandel- 
on, aŭ mi forŝiros de vi la kapaĉon! 


VALCJO. 

Ĉu vi aŭdas, fraŭlino Joanjo? „Mi forŝiros de vi la 
kapaĉon” — dume mi estas tiel ŝuferanta! (krias, turn- 
ite al la pordo) Tuj, sinjoro! — tuj, senprokraste, 
kiam la skandelo nur varmiĝos. (a/ si) Kaj mi est- 
as tiel ŝuferanta. 

JOANJO. 

Por diri la tutan veraĵon, ŝajnas al mi, ke vi estas 
tiel same malsana, kiel via sinjoro. Ambaŭ vi faras 
nenion — tute nenion, nur wi manĝas kaj dormas; 
nature estas, ke poste... 


S-ro GASPARO (post la scenejo). 


Valĉjo! — fripono! — kanajlo! mi rompos al vi la 
ostojn! 


VALĈJO. 
Nun li rompos la ostojn!... 


SCENO DUA. 


ANJO, JOANJO, VALĈIO. 


ANJO (enirante el la ĉambro de s. Gasparo). 

Valĉjo — pli rapide! Vi aŭdas ja, ke la patreto 
fariĝas malpacienca; tio povas malutili al li. 

VALCJO (al si). è 

Aŭ pli ĝuste — tio malutilos al mi. (AZ la pordo, 
elirante). Mi jam portas — mi jam portas! (eliras 
en la ĉambron de s.Gasparo). 

$ ANJO. 

Cu la patrino dormas ankoraŭ? 

JOANJO. 
La sinjorino ĝis nun ankoraŭ ne sonoretis. 
ANJO. 

La bedaŭrinda panjo! preskaŭ la tutan nokton ŝi 
maldormis, flegante la patron—apenaŭ antaŭ la mateno 
prosperis al mi inklinigi ŝin, ke ŝi iru ripozi. 

JOANJO. 

Oni devas ja konfesi, ke ni havis ree nokton tre 
malkvietan. 

ANJO. 

La paĉjo tiel suferis! 

JOANJO. 

Certe; — sed pardonu, fraŭlineto, ĉar al mi ŝajn- 

as, ke ĝi ne povas esti alie... 
ANJO. 

Kial do? 

JOANJO. 

“Kalkulu nur, fraŭlineto, kion la sinjoro formanĝis 
hieraŭ dum la vespermanĝo. Marinitan angilon, por- 
kaĵon kun acida brasiko, farĉitajn bulojn kun pruna 
kaĉo — kaj duonon da melono. 


ANJO. 
Jes — certe — eble iom tro multe... sed la mort- 
inta doktoro Hugo ne ordonis ja tiel precizan dieton- 


; JOANJO. 

Ĉar li mem manĝadis bonege apud nia sinjoro, 
kaj oni devis leviĝi tre frue, por vidi la doktoron 
tute sobra. Li trinkigis nian sinjoron ĉiam per mikstur- 
oj kaj nutris per piloloj — Dio kompatema! (a/ si) 
Eĉ bovon li povus mortigi! 

S-ro GASPARO (post la scenejo). 
Aj! vi brogas min! — vi brogas — mallertulo! ... 
VALĈJO (post la scenejo). 


Aj!... aj... aj... lasu min, sinjoro... lasu min!.. (oni 
aŭdas bruegon en la ĉambro de s. Gasparo). 


SCENO TRIA. 


ANJO, JOANJO, VALĈJO, (poste) S-ro GASPARO. 


(Valĉjo enkuras kun la skandelo en la mano, 
trakuras la scenejon, elkuras tra la pordo mal- 
deksira, profunde de P scenejo. S-ro Gasparo en 
nokta surtuto, blankaj flanelaj pantalonoj kaj pantofl- 
oj, kun kuseneto en la mano, enkuras kaj ĵetas ĝin 
post Valĉjo, sed tiel, ke li trafu la pordon jam 
fermitan). 

ANJO. 

Kio estas — Kion li faris al vi, paĉjo? 

S-ro GASPARO (levante la kusenon, kiun li met- 
as sub la maldekstran brakon, kaj palpante sian 
dekstran tibikarnon). 

Tiu mallertulo malsaĝa!... Kion li faris? li brogis 
min per la skandelo!.. stultulo... MHol.. Kaj nun 
mi iras dormi; — ne veku min — escepte se alvetur 
os la doktoro. (li eliras en sian ĉambron). 

JOANJO. 

Mi vetos, ke Valĉjo ekdormis, varmigante la litaĵon 

por la sinjoro. 


ANJO (rigardante la horloĝon). 

Mi miras, ke la doktoro ankoraŭ ne venas. 

JOANJO. 

Oni sendis por li veturilon en Pŝemislon, ankoraŭ 
antaŭ la tria horo matene, verŝajne li ne estas hejme. 
ANJO. 

Mi konfesos al vi, Joanjo, ke min iom maltrankvil- 
igas la nova kuracisto, kiu venis tien-ĉi el Tarnopol; 
ni ne konas lin, — ni ne scias, ĉu li estas kapabla... 

JOANJO. 
En ĉiu okazo — li estos pli kapabla, ol la mal- 
juna doktoro Hugo. 
ANJO. 
Povas esti, sed la patro fidis al la malnova. 
JOANJO. 

Li fidis tro multe. (al si) Li ekkredis, ke li estas 
malsana. (oni aŭdas post la scenejo la knarbruon 
de proksimiĝanta veturilo — Joanjo, rigardante tra 
la vitroj de ľ pordo). Fraŭlineto! fraŭlineto! — La 
sinjoro doktoro alveturis! — Kaj kiel juna li estas! — 
kaj kiel bela! — Tio estos certe la edzo por nia 
fraŭlino. 

ANJO (malkontente). 

Kion vi babilas! 

JOANJO. 


Mi kuras por enkonduki lin tien-ĉi (ŝi elkuras 
dekstre — profunde de l scenejo). 


SCENO KVARA. 


ANJO. (sola). 
„ Juna — bela, Ho! mi bedaŭrinda, malfeliĉa! — 
Guste tion mi timis. Dum la vivo de la honesta, mal- 
juna doktoro Hugo, mi tremis ĉiam, pensante pri la 
estonteco, sed almenaŭ mi havis trankvilon—kaj nun... 
tiu doktoro juna, bela — se la patro lin ekvidos... 


SCENO KVINA. 


ANJO, JOANJO, ZDISLAVO. 
JOANJO (enkondukante Zdislavon). 
Tra ĉi-tie, sinjoro doktoro! ĉi-tie! 
ZDISLAVO. 
Mi dankas — sed mi ne estas... 
JOANJO. 
Jen nia fraŭlineto! (riverencas kaj elkuras en la 
ĉambron de s. Gasparo). 
ZDISLAVO (ekvidante Anjon). 
Ah! Ah! Fraŭlino Anno! Kiel mi estas feliĉa! 
ANJO. 

Kio?... Jen vi!.. Sinjoro Zdislavo.. Ho mia Dio! 
Ahl. (Kaptas sin je la koro, duone svenante). 
ZDISLAVO (alsaltante al ŝi kaj prenante ŝian man- 

on, kiun li kisas). 

Sinjorino! ah sinjorino! — tiu kortuŝo... kiom da 
feliĉo ĝi anoncas al mi. 

ANJO. 
Pardonu sinjoro! — sed via alveno tiel ne atendita... 
ZDISLAVO. 
Kiel do? Vi min memoris kaj povis dubi... 
ANJO. 

Ho, ne, mi ne dubis —sed kiam la lastan fojon, 
antaŭ jaro, ni vidis nin ĉe la onklino, vi diris, ke ne 
pli frue, ol kiam vi havos certigitan situacion en la 
mondo, vi alvenos... 

ZDISLAVO. 

Por peti viajn gepatrojn, por petegi ilin surgenue, 
ke ili donu vin, Sinjorino, ke ili donu cin, kara Anjo, 
al mi kiel edzinon. 

ANJO. 

Sekve nun... 


ISTAS; LES 


ZDISLAVO. 

Mi fariĝis unuaklasa inĝeniero ĉe la Pŝemislo- 
Lupkova fervojo. 
ANJO (malgaje). 

Inĝeniero! 

ZDISLAVO. 
Jes, tiel estas — mi havas bonegan oficon. 

ANJO. 

Bedaŭrinde! domaĝe! 

ZDISLAVO. 
Kiel vi diras? — „domaĝe”! Tiu-ĉi ofico alportas 


al mi kvarmil spesmilojn de jara salajro kaj nun mi 
povas kuraĝe... 


ANJO. 


; èr vi eraras, sinjoro Zdislavo — vi eraras, bedaŭ- 
rinde:... 


ZDISLAVO. 
Kion vi diras? mi ne havas kvar milojn?... 
ANJO. 

Ne pri tio mi parolas — sed mia patro projekta 
ke li donos min kiel edzinon nur zi SoiuGeko > 
ZDISLAVO. 

Sed tio estas frenezaĵo!.. Ho!.. pardonu... 
ANJO. 


Estante tre malsanema, li volas havi kiel bofilon 
kuraciston. 


ZDISLAVO. 
Ha! ha!... tio estas ne honesta!— Mi diros al li... 
ANJO. 
Kompatu, sinjoro, kaj pripensu, ke li estas homo 
malsanema. 
ZDISLAVO. 


Cu vi volas, sinjorino, ke mi pro tio fordonu la 
esperon? 


ANJO (malgaje). 

Mi ĝin ne havas. 

ZDISLAVO. 

Kion? — ĉu mi bone aŭdis? — vi! — vi, fraŭlino Anno, 
kiu en tiu-ĉi momento montris tian kortuŝitecon — 
tiom da sento — vi povas trankvile akcepti la ideon 
pri disiĝo por ĉiam? Sekve tiu kortuŝo estis ŝajn- 
igita. Vi min ne amis, sinjorino! Vi nur mokis pri mi. 

ANJO. 
Sinjoro Zdislavo! Ĉu mi meritis tian suspekton? 


ZDISLAVO. 


Vi mem ja forprenas de mi la esperon — vi kon- 

sentas esti la edzino de iu alia!... de kuracisto!... 
ANJO. 

Ho, ne, sinjoro Zdislavo! vi eraras. Mi devas obei 
mian patron, sekve mi ne edziniĝos kontraŭ lia volo, 
sed esti la edzino de iu alia... neniam! pli frue mi 
mortos! 

ZDISLAVO (kaptante ŝian manon, kiun li kisas). 

Anjo! — kara — amata anĝelo! —ne! — ci ne mort- 
os — ĉar mi cin amas pli ol la vivon! — ci estos... ci 
devas esti mia! 

ANJO. 

Tion, kion mi al vi promesas, mi plenumos fidele, 
nenion pli. Kaj nun foriĝu! foriru kiel eble plej rapide! 
ZDISLAVO. 

Kion? — vi volas, ke mi foriĝu? — nun, kiam la 
ĉielo por mi malfermiĝas? Ho, ne — la feliĉo don- 
as al mi kuraĝon, mi restos tie-ĉi —mi vin akiros 
de la patro per petoj, per petegoj, mi vin konkiros. 

ANJO. 

Sed tio estas neebla! — mia patro estas malsana, 
krom tio iom... iom... obstina. Li eĉ ne volos paroli 
kun vi. 

ZDISLAVO. 


Kion vi diras?—ĉu ne ekzistas rimedo por lin ekvidi? . 


Lo) 


pj) = Noa 


ANJO. 
Mi diras ja al vi, ke li estas malsana, ĉiumomente 
ni atendas tie-ĉi la doktoron Reŝko. 
X ZDISLAVO. 
Reŝkon!... brave!... vivu!... ni gajnis!... ni gajnis!... 
ANJO. 
Kion vi diras?... parolu! — kia nova ideo! 


ZDISLAVO. 
Jes! jes! ideo bonega! grandioza! genia! 
ANJO. 

Sed ja... 

ZDISLAVO. 

Aŭskultu do! — Hieraŭ mi estis ĉe gesinjoroj Do- 
recki en Novosjolki por inspekti la laborojn ĉe la fer- 
vojo. Tie mi renkontis mian malnovan amikon, doktor- 
on Reŝko. Li diris al mi, ke li volas esti tie-ĉi en 
la estonta semajno, por prezenti sin al viaj gepatr- 
oj, ĉar nun li devas resti ankoraŭ dum kelke da tag- 
oj ĉe sinjoro Dorecki, kies onklo estas danĝere mal- 
sana; do dum tiuj malmultaj tagoj mi ludos la rolon 
de doktoro Reŝko. / 

ANJO. 

Sed tio esfas ideo freneza! 

ZDISLAVO. 

Ideo savanta, diru pli ĝuste. — Dum tiuj malmultaj 
tagoj via patro ekkonos min, mi ekplaĉos al li, mi 
lin konkiros — kaj ĉio estos bona! 

ANJO. 


Vi parolas, kvazaŭ vi estus perdinta la prudenton; 
mia patro estas ja malsana, kiele do vi volas ŝajnigi 
kuraciston, ne sciante la medicinon? 


ZDISLAVO. 
Por tio respondas mi. 


ANJO. 
Fine vi povas kaŭzi al li ian malutilon. 


ZDISLAVO, 


Tute ne. Vi komprenas ja, kiel vive min interesas 
ĉio, kio koncernas vian domon. Sekve ĉe gesinjoroj 
Dorecki, kiuj estas ja viaj plej proksimaj najbaroj, 
mi demandis pri la plej malgrandaj detaloj de la 
karaktero de viaj gepatroj, por scii, kiel oni povas 
ekplaĉi al ili. Jen oni diris almi — sed vi ne koleru — 
ke via patro — estas malsana -je imageco — aŭ pli 
ĝuste — je iom... tro granda apetito... 


ANJO. 
Vere dirante... ankaŭ al mi ŝajnas tiel. 


ZDISLAVO. 

Sekve vi vidas, ke, ĉar li ne estas malsana, — do 
mi lin ne kuracos, kaj ankaŭ malutili al li ne 
povos. 

ANJO. 
Sed li volas esti kuracata senĉese. 
ZDISLAVO. 
Tion mi al li persvados iamaniere. 
ANJO. y 

Sed kion diros pri tio la panjo? Si neniam tion 
aprobos. ; 

ZDISLAVO. 

Ni do nenion diros al ŝi; mi scias ja, ke precipe 
ŝi maltrankviliĝas pri la sano de l patro; do ŝi devas 
opinii, ke mi estas doktoro. 

ANJO. 
Ne — ne — tio estas neebla! tio estas frenezaĵo! 


ZDISLAVO. 


Do vi preferas, ke mi forveturu? ke nia amo, niaj 
esperoj restu vanaj aŭ almenaŭ estu prokrastitaj ĝis 
nedifinita tempo? 

ANJO. 

Tion mi ne diras... sed... 


a e NES 


ZDISLAVO. 
Ke ni ne revidu nin dum kelke da jaroj? 
ANJO. 
Ne, sed... 
ĉ ZDISLAVO (ridetante). 

“Cu vi ne rimarkis, ke eĉ la servanti is mi 
kiel doktoron, kiam mi tien-ĉi eniris? ~~ 
ANJO (ridetante). 

Vere, Joanjo titolis vin doktoro. 

; ZDISLAVO. 

en la antaŭdestino parolis per la buŝo de tiu-ĉi 
senkulpa knabino! (prenante la manon de Anjo). Do 


fidu, kara Anjo, al la antaŭdestino, al mi 
mia prudento. S 


ANJO. 
Mi mem ne scias, ĉu mi devas obei al vi, 
(oni aŭdas post la scenejo kraĉotusadon de s. 


Gasparo). 
ZDISLAVO. 
Pst! ŝajnas al mi, ke via patro alvenas. 
ANJO. 
Mi apenaŭ vivas pro timo! 


SCENO. SESA: 


kie LA SAMAJ, S-ro GASPARO. 
-ro Gasparo tre korpulenta kaj ruĝa; la haroj 
krispaj, duongrizaj; longaj raneh — li ĈONZS 
en nokta surtuto, sed malsupre tute vestita. Li 
parolas per malforta voĉo, sed ĝemas forte). 
a SA GASPARO (enirante dekstre). 
2ng... diris al mi Joanjo... eng... ke sinj 
Reŝko alveturis... eng... kie do ŝi uw kos 
ZDISLAVO (salutante). 
Preta servi al via moŝto... doktoro Reŝko. 

S-ro GASPARO. 

Eng... agrable estas al mi interkoniĝi kun sinjoro 
konsilano... eng... Anjo, venu tien-ĉi... eng... ke mi 
povu apogi min. (Anjo kaj Zdislavo proksimiĝas al 
li, subapogante ambaŭflanke liajn brakojn, kaj kon- 
dukas lin al la kanapo. S-ro Gasparo ŝovas la 
piedojn). 

ZDISLAVO. 

Mi petas vian moŝton. 

S-ro GASPARO. 

Eng... apenaŭ tenas min la kruroj... eng... tien... 
al kanapo... eng... oj... Anjo, alportu al mi kusenet- 
on. (Anjo eliras en la ĉambron de S-ro Gasparo 
kaj tuj revenas kun kuseneto. S-ro Gasparo duone 
etendiĝas sur la kanapo). Ut kiel mi laciĝis! 

ZDISLAVO (al si). 

Ĉu li estus efektive malsana? 

S-ro GASPARO. 
Vi venas ĝustatempe, sinjoro kuracisto... eng... kaj 
eble jam tro malfrue. 
ZDISLAVO. 
Kion vi diras sinjoro... 
ANJO. 

La paĉjo fartas ja nun pli bone. 

S-ro GASPARO (per forta voĉo). 

Pro diablo! mi ne fartas pli bone! (per voĉo mal- 
forta). Ho, ve, mi estas malsana, tre malsana, sinjoro 
doktoro... oni min baldaŭ forportos. 

ZDISLAVO. 
Ba, ba, ba, kiaj pensoj! 
ANJO (al Zdislavo). 

La paĉjo nur tiel diras... 

S-ro GASPARO (per forta voĉo). 


Se mi diras, ke oni min forportos, sekve oni for- 
portos, sen ia kontraŭdiro! — Kial vi faras opozicion? 

ZDISLAVO. 
Nu, nu, nu, malrapide... senkolere... 


S-ro GASPARO (komencante paroli pli malforte). 
Hm, ĉar tiu-ĉi, tiu-ĉi... si devas ĉiam enmiksi sian 
vorton... (al Anjo). Pro kio vi staras nun ĉi-tie kaj 
malhelpas la konsulton? Iru plibone dormi en vian 
ĉambron (karesante ŝian mentonon). Bedaŭrinda 
infano, de la tria horo matene ŝi sidis apud mi. Iru, 
Anjo, ripozu. Kiel ŝi estas pala... 
ANJO. 
Eble la paĉjo permesos resti. 


S-ro GASPARO. 

Se mi diris, iru dormi, vi iros dormi, senprokraste. 
Mi konsultos tie la doktoron. Nu, kisu min, mia fil- 
ineto. (Anjo kisas lian frunton, riverencas al Zdis- 
lavo, kiu reriverencas siaflanke. Mimika ludo inter 
la ambaŭ: li kvazaŭ ŝin certigas, ke li estos pru- 
denta. Anjo eliras tra la dua pordo maldekstre). 


SCENO SEPA. 
S-ro GASPARO, ZDISLAVO. 


S-ro GASPARO. 

Mi diras al vi, sinjoro doktoro, ke mi fartas tre 

malbone, tre... 
ZDISLAVO. 

Ni vidos... 

S-ro GASPARO. 

Mi ne havas apetiton. 

ZDISLAVO (mirigita). 

He? 

S-ro GASPARO. 

Mi diras, ke mi ne havas apetiton... tio estas laŭ- 
vere... iafoje mi ion manĝetas... sed, ke mi trovas 
ĝin bongusta, tion mi ne povas diri... jen mi gust- 
umas iomete unu manĝaĵon, la duan... 


B i E 


ZDISLAVO (senpripense). 

La trian... s 

S-ro GASPARO. 
lafoje eĉ la kvaran, sed sen apetito, mi. ĵuras, pro 
Dio, sen apetito. 
ZDISLAVO. 
Kiomfoje manĝas ĉiutage via sinjora moŝto? 
i S-ro GASPARO. 

Kiel ofte al mi prosperas, sinjoro doktoro, kiel 
ofte al mi prosperas. Jen kutime, matene inter la 
naŭa kaj deka horo, mi trinkas kafon; tiam, vere, mi 
manĝas kvin, ses bulketojn kaj kelke da pecoj de 
pano kun butero; sed nur tiam, kiam ni havas hejme 
tute freŝan panon; — poste, je la dekunua horo, mi 
trinkas brandon kaj intermanĝetas kotleton. Je la 
unua horo mia edzino donas al mi brandon kaj iom 
da kaviaro, sardeloj, konfitaĵo... nur por plifortigi la 
apetiton antaŭ la tagmanĝo; nu, poste venas la tag- 
manĝo je la dua horo, kaj mi jam nenion pli manĝ- 
as, nur je la kvina mi trinkas katon kaj manĝas iom 
da fruktoj kun acida kremo. Mi restas tiel kun mal- 
plena stomako kaj nenion manĝante ĝis la oka horo, 
ĉar ni vespermanĝas je la oka, por iri pli frue dormi... 
vi komprenas, ĉar mi estas malsana... 

ZDISLAVO. 

Mi komprenas, mi komprenas bonege... 

3 S-ro GASPARO. 

Cu ne vere, estas ja sane iri dormi frue? 

ZDISLAVO. 


Kompreneble!... Kaj kiel via sinjora moŝto kviet- 
igas la soifon? 


S-ro GASPARO. 
Eng... 
ZDISLAVO. 


“Eng? 


S-ro GASPARO. 

Kiam mi trinkas bieron, mi havas apetiton trinki 
vinon hungaran; kiam mi trinkas vinon hungaran, mi 
volus vinon ruĝan, francan; — kiam mi trinkas franc- 
an vinon, mi kvazaŭ deziras ĉampanon, ĉar ĝi estas 
ŝaŭmetanta, sinjoro, ŝaŭmetanta... sed ke mi sentus 
veran bonguston, ne... Jen mi trinkas nur iafoje kun 
bongusto. kaliketon da malnova brando, je la dek- 
unua horo, sed la duan kaliketon antaŭ la tagmanĝo 
mi ne trovas jam tiel bogusta. 


ZDISLAVO. 
La dua jam ne estas tiel bongusta? Strange! 


S-ro GASPARO. 

Tiel same okazas kun 'la dormo; se mi dormas 
iom post la matenmanĝo, mi povas esti certa, ke 
post la tagmanĝo la dormeto jam ne prosperos al 
mi. Kaj se iam, okaze, ambaŭ dormetoj prosperas, 
kio okazas tre malofte, eble escepte dum varmega 
tago, aŭ antaŭ la pluvo, tiam mi povas jam adiaŭ- 
diri al la nokto! 

7 ZDISLAVO. 

Cu tio estus ebla? 

; S-ro GASPARO. 

Ho, ho! tiam dum pli ol ok, naŭ horoj mi neniel 

povas dormi! 
ZDISLAVO. 

Tio estas efektive ne kredebla. 

S-ro GASPARO (ĝemetante). 


Kaj tamen, ĝi estas tiel, bedaŭrinde! Tiel estas, 
tiel estas, sinjoro doktoro, mi jam foriĝas en alian 
mondon, tute sendube, mi jam foriĝas! (Zeviĝante). 


Ho! sed estas terura trablovo inter tiu-ĉi pordo kaj“ 


la kameno; oni povus ricevi la paralizon. Mi propon- 
as, sinjoro konsilano, ke ni iru pli bone en mian 
ĉambron; tie mi iom ripozos kaj rakontos al vi 
ankoraŭ kelkajn detalojn, kiujn ĉi-tie... (montrante 
la publikon) vi komprenas... 


ZDISLAVO. 

Jes, jes, mi komprenas. 

S-ro GASPARO. (al si). 

Bonega kuracisto! Jen, bone estus, se prosperus 
al mi kapti lin por mi kiel bofilon! (Zaŭfe). Donu al 
mi vian brakon, doktoro... vi scias, ke mi apenaŭ 
iraĉas! 

ZDISLAVO. 

Mi servas al via Moŝto. 

(li donas al li la brakon, ili eliras ambaŭ dekstre). 


SCENO OKA. 
S-ino MARGARETO (eniras tra la unua pordo 
maldekstre). 


Sajnas al mi, ke mi dormis tro longe, kaj eble 
estas jam la tempo doni la kuracilon al mia bedaŭr- 
inda edzo. Laŭvere, Anjo estas apud li (rigardante 
la horloĝon sur la kameno). Duono de la dekunua. 
Tio ne estas ebla, verŝajne la horloĝo difektiĝis. 
(metante la orelon al la horloĝo). Gi iras, stranga 
afero! Sed en la domo estas iakaŭze tiel mallaŭte; 
eble ĉiuj ekdormis, mi devas enrigardi tute silente... 
(Si iras la sur piedpintoj al la pordo de Gasparo. 
Post la scenejo, el la flanko de la vitra pordo, oni 
aŭdas knarbruon de veturilo. S-ino Margareto 
haltas). lu alveturas; la abomena 'knarbruo, ĝi povas 
veki Gasparĉjon. (ŝi iras al la vitra pordo). Certe 
la dektoro... sed ia juna, tia suĉulo jam doktoro! Ha! 
hodiaŭ la tuta mondo estas kvazaŭ renversita! Cu 
oni povas fidi al iu! Nu, nu, mi ne permesos al 
li fari grandajn saltojn; mi konsultos lin pri Gaspar- 
ĈIO, sed aplikos daŭrige la receptojn de la honesta 

ugo. 


SCENO NAŬA. 
S-ino MARGARETO, VLADISLAVO. 


VLADISLAVO (enirante profunde de l scenejo kaj 
riverencante). 


Sinjorino... 


S-ino MARGARETO (al si). 
Ankoraŭ tute infano. (/aŭfe). Sinjoro do... doktoro... 
VLADISLAVO. 


Mi petas pardonon, sinjorino, t. e. pardonu, onk!- 
ino... ĉar mi jam rekonas la onklineton; mi ne estas 
doktoro, sed via nevo, mi estas Vladislavo Socki. 


S-ino MARGARETO. 
Kiel, sinjoro... vi... ci? 
VLADISLAVO. 
Mi estas Vlaĉjo! 
S-ino MARGARETO. (etendante al li la brakojn). 
Ci... ci estas Valĉjo? 


VLADISLAVO. 
Jes, tiel estas, kara onklinjo. 
S-ino MARGARETO. 
Ho mia infano, venu, ke mi vin alpremu al mia 


koro kaj kisu! Neniam, neniam mi vin estus rekon- 
inta. Tiom da jaroj mi vin ne vidis. Vi estis tia, tia 
malgranda knabeto. Í 
VLADISLAVO. 
Mi elkreskis, onklinjo, ĉu ne vere? 
S-ino MARGARETO. 

Kaj tamen mi vin devus rekoni, tiel multe vi re- 

memorigas al mi mian bedaŭrindan fraton. 
VLADISLAVO. 

Sed la patro tute ne estas bedaŭrinda, li estas 
sana, liaj aferoj sukcesas bone, kaj li min sendas 
tien-ĉi... : 

S-ino MARGARETO. 

Ah, mia Dio, mi forgesis! 

VLADISLAVO. 

"Tute ne maltrankviliĝu, kara onklineto: la patro 
volas jam finigi la malnovan malpacon kun la onklo 
kaj pro tio li sendis min ĉi-tien, por ke mi prezentu 


min al la onklo kaj lin petu, ke ĉiuj malpacoj estu 
por ĉiam forgesitaj. 


S-ino MARGARETO. 


Ah, kiel mi ĝojas pro tio!.. Sed nun, kiamaniere 
ni tion aranĝos? Mia edzo estas malsana, eĉ la sola 
rememorigo de l' nomo de mia frato lin forte koler- 
igas; des pli mi tion timas nun, kiam, pro malsan- 
eco, li estas forte incitita. Li eĉ ne permesos paroli 
pri tio, li eĉ ne volos vin ekvidi; tio lin iritos kaj li 
tacile povas danĝere malsaniĝi pro tio. 


VLADISLAVO. 
Preparu lin, onklinjo, iom post iom. 


S-ino MARGARETO. 

Jes, vi estas prava, iom post iom, tre malrapide kaj 
singardeme. Donu al mi nur iom da tempo por pri- 
penso, ke mi povu kolekti la pensojn, ĉar en tiu-ĉi 
momento, pro maltrankvileco kaj la ĝojo, ke mi vin 
vidas, mi estas tiel kortuŝita, ke mi tute tremas. 


VLADISLAVO. 
Amata oriklinjo! 


S-ino MARGARETO. 

Bona, honesta infano! Ni faros tion, ni faros tion, 
malrapide... Kaj nun, dum li ankoraŭ dormas, parolu 
al mi pri vi, pri la patro... Mi vin ne vidis de tiom 
da jaroj; mi tiel deziregas, aŭdi pri vi ĉiuj. 

VLADISLAVO. 


La patro estas sama, ĉiam en bona humoro, la 
mastrumado sukcesas bone ĉe li, kaj mi estas lia 
helpanto. Car vi devas scii, onklinjo, ke antaŭ unu 
jaro mi finis la studojn en la agronomia lernejo en 
Altenburgo, kaj de post tiu tempo ni mastrumas kune. 
Jen mi inklinigis la patron, kio, kiel mi konfesas al 
vi sekrete, estis afero tute ne facila, ke li repaciĝu 
kun la onklo. 


S-ino MARGARETO. 
Kiel vi estas honesta! 


SCENO DEKA. 


LA SAMAJ, VALĈJO: 


(Valĉjo eniras malantaŭe de l scenejo kun taso da 
kamomilo, sur kiun li spirblovas). 


VALĈJO. 


La kamomilo faros al mi bone. (ekvid 
slavon). Ha, sinjoro doktoro! FAN miri kro 
sur tablo malantaŭe de l scenejo, li alkuras ĝoje al 
Vladislavo kaj kisas lian manon). Mi kisas viajn 
manojn, sinjoro doktoro, mi tuj sciigos la sinjoron 
mastron pri via alveno, tuj, tuj... (li elkuras en la 
ĉambron de s-ro Gasparo). 


SCENO DEKUNUA. 


S-ino MARGARETO, VLADISLAVO. 
VLADISLAVO (konsternita). 


Kion li faras? 


S-ino MAR z 
Kion li faras? EL 
VLADISLAVO (kurante t Valêj 
Haltu, atendu! : EEE CERAN 
S-ino MARGA 
Valĉjo! Valĉjo! Po 
VLADISLAVO. 
Jam tro malfrue, li foriris por min anonci. 
S-ino MARGARETO. 

Ho mia Dio! 

m VLADISLAVO. 

Ma enita afero! La onklo tuj min veni j ĉi 
klariĝos. Li kredeble kolaŭĝos. e kaj 
orsendos, eĉ ne aŭskultinte. Kion fari? Kion mi faros? 

„S-ino MARGARETO. 

Mi mem perdas la prudenton! 


PREE: = 


VLADISLAVO. 

Sed kiamaniere tiu-ĉi azeno povis opinii, ke mi 
estas doktoro? 

i S-ino MARGARETO. 

Ĉar ni atendas doktoron, kiun ni ne konas. 

VLADISLAVO. 

Kion vi diras, onklinjo, la onklo ne konas la doktor- 
on, kiun li atendas? 

S-ino MARGARETO. 

Neniu el ni konas lin. 

A VLADISLAVO. 

Bonege! Ĉu vi scias, onklinjo? Mi prezentos min 
al la onklo kiel la nova kuracisto. 

` S-ino MARGARETO. 

Ĉu vi furioziĝis? 

VLADISLAVO. 

Tute ne, estu trankvila, onklineto, mi faros nenian 
stultaĵon, kaj ĉiuokaze ni gajnos iom da tempo 
por prepari la onklon. 

S-ino MARGARETO. 
Sed vi nenion komprenas el la medicino! 
VLADISLAVO. 

Des pli bone mi povos ludi la rolon de home- 
opato; cetere imi diros, ke mi ne kunprenis la apo- 
teketon. 

S-ino MARGARETO. 

Sed li havas apoteketon. 

VLADISLAVO. 

Tio-ĉi ne malhelpas, vi scias ja, onklinjo, ke la 
homeopatio, se ĝi ne helpos, ĝi certe malutilos, mi 
volis diri: se ĝi me malutilos, ĝi certe ne helpos. 

S-ino MARGARETO. 

Tute vere; la mortinta doktoro Hugo, ĉiam tion 

diradis, sed, tamen... 


Ta MAJ 


VLADISLAVO (vidante la enirantan s. Gasparon). 
Jam tro malfrue. 


SCENO DEKDUA. 

LA SAMAJ, S-ro GASPARO, VALĈJO. 
S-ro GASPARO (enirante dekstre). 
Sensencaĵo! tio estas ne ebla, ĉar sinior aŝk 
ET ETEN s ne ebla, ĉar sinjoro Reŝko 
VLADISLAVO (mallaŭte al s. Margareto). 


Reŝko el Tarnov! Li estas mi i 
Res | Te : Li estas mia amiko! Estu tran- 
kvila, onklinjo! k 


S-ro GASPARO (al Vladislavo). 
Pardonu, via sinjora moŝto, tie okazis ia malkom- 


preno de tiu-ĉi gapulo; kun kiu mi | 1 
JI gé havas la honor- 
on paroli?... ; ei 


S-ino MARGARETO (al S1). 


Apenaŭ tenas min la kruroj. 


VLADISLAVO (iom konfuri te). 


Mi, sinjora moŝto... mi es aŭ i 
„ sinjo kuj stas ankaŭ kuracist 
ankaŭ Reŝko. sera gaĝo 


SCENO DEKTRIA. 
LA SAMAJ, ANJO.. 
ANJO (enirante tra la dua pordo maldekstre, al st) 
Ho, pro Dio! 
S-ro GASPARO (mirigite). 
Kion mi aŭdas, du doktoroj Reŝkoj? 
ANJO (al si). 
Ni estas perditaj. 
VLADISLAVO. 


Ae o e ĝuste dirante, mi estas la 
zo de sinjoro Reŝko el Tarnov... mi estas Reŝk 

La eŝk 
el Jaroslav. y 


S-ro GASPARO. 
Ho, jes, tio estas io alia (ĉirkaŭrigardante). Sed 
kie estas la alia? 
VALCJO (rigardante tra la malfermita pordo en 
la ĉambron de s. Gasparo). 
Jen, ho, ho! Li malfermas la fenestron! 
S-ro GASPARO. (al la pordo). 
Sinjoro Reŝko! Sinjoro Reŝko el Tarnov! 
VLADISLAVO (al si). 
Mi nun volonte iom promenus! 
SCENO DEKKVARA. 
LA SAMAJ, ZDISLAVO. 
ZDISLAVO (eniras forte konfuzita, al si). 
Mi preferus nun sidi sur lokomotivo! 
S-ro GASPARO. 
Ha, ha ni havas tie-ĉi vian kuzon, duan doktoron 
Reŝko! 
ZDISLAVO kaj VLADISLAVO (rigardante sin, 
kune al si). 
Tio ne estas Reŝko! 
S-ino MARGARETO (al si). 
Mallumiĝas en miaj okuloj! 
S-ro GASPARO. 
Kio estas, sinjoroj, vi vin ne salutas? 
ZDISLAVO. 
Pardohu... mi... mi ne estas Reŝko el Tarnov... sed 
lia samnomano... mi estas Reŝko el Pŝemisl. 
S-ro GASPARO. 
Sekve la sinjoroj Reŝkoj ne konas sin reciproke? 
VLADISLAVO. 
Mi ne havas la honoron. (Anjo proksimiĝas al 
Zdislavo kaj interparolas kun li mallaŭte). 
S-ro GASPAPO. 
Ha, ha, ha! jen stranga afero! Sed al mi sufiĉas, 
ke kunveturis du Reŝkoj, ke mi estas nur inter Reŝk- 


oj; nur en la manoj de Reŝkoj! Tio min multe ĝojig- 
as, ĉar ju pli da doktoroj venas, des pli bone fartas 
la malsanulo. Mi konfesas, ke jam la sola konscio, 
ke mi havas apud mi du doktorojn, kaŭzas, ke mi 
fartas multe pli bone, (g/aftumante sian ventron) 
eĉ vekiĝas la apetito. Aŭskultu Valĉjo, iru kaj ordonu, 
ke la kuiristo Blazio revarmigu por mi la bigoson, (bra- 
sikaĵon kun hakita viando)... eble la sinjoroj doktoroj 
ankaŭ permesos... aŭskultu! cetere li metu ankaŭ 
kaponon sur la rostponardon.. Aŭskultu! kaj antaŭ 
ĉio donu al ni malnovan litvan brandon. (Zi sekvas 
Valĉjon malantaŭen de l scenejo, parolante kun 
li mallaŭte). 


"VLADISLAVO (mallaŭte al s. Margareto). 
Cio iras bone, estu do trankvila, onklinjo. 


S-ino MARGARETO (mallaŭte al Vladislavo). 
Mi fariĝis rigida kaj muta. 

S-ro GASPARO (al Valĉjo). 
Jes, kun freŝa butero kaj citrono, vi komprenas? 


VALĈJO (kvazaŭ flarante la bonodoron). 
Mi komprenas. (eliras malantaŭe de l scenejo, 
maldekstre). 
ZDISLAVO (mallaŭte al Anjo). 
Nur ne perdu la kuraĝon. 
ANJO. 
Sed pro Dio, estu singardema! 
S-ro GASPARO (revenante, fronte de l scenejo). 
La matenmanĝeto estos (sendante kison per la 
mano) bonega! Sed dume eble la sinjoroj bonvolus 
fari malgrandan „consilium”, por ne perdi la tempon, 
ĉar, kiel diras la Anglo, tempo estas sano, ne, mono 
estas sano... ne, ne... mono estas tempo... kiel do, 
pro P diablo? 
ZDISLAVO. 
Tempo estas mono. 


ONA E ao 


S-ro GASPARO. 
Jes, jes, mi konfuzis, tempo estas sano, jes, jes 
do ni ne perdu la monon. 
ZDISLAVO. 
Mi konfesos al vi... 
VLADISLAVO. 
Mi devas vin antaŭsciigi, ke mi estas homeopato. 
S-ro GASPARO: 

Kio, homeopato! Alopato kaj homeopato kune! Tio 
ankoraŭ ne okazis al mi! Bonege! La opinioj inter- 
batalu, tion profitos la paciento. Sekve mi petas vin, 
sinjoroj, mi petas... sed antaŭe, Margarenjo, Anjo, 
montru al la sinjoroj kuracistoj la receptojn de doktor- 
o Hugo. (S-ino Margareto iras meĥanike al la 
skribtablo dekstren, Anjo al la tablo maldekstren. 
Ambaŭ elprenas el la tirkestoj po kelke da grand- 
egaj pakoj de kunligitaj receptoj. S-ino Margare- 
to transdonas ilin al Zdislavo, Anjo al Vladislavo). 

ANJO (al Vladislavo). 

Mi petas, sinjoro. 

VLADISLAVO (prenante la receptojn). 

Mi dankas, sinjorino. 

S-ino MARGARETO (al Zdislavo, donante al li 
la receptojn). 

Jen la receptoj de doktoro Hugo el la lasta jaro. 

ZDISLAVO (prenante la receptojn). 
El la lasta jaro. (a/ si) Kaj mi devas tion legi? 


VLADISLAVO (a/ s. Gasparo). 

Mi devas konfesi al vi, sinjoro, ke en tiu-ĉi mo- 
mento mi ne povos multe helpi al vi, ĉar malfeliĉo 
okazis al mi en la vojo: mi perdis mian apotekon. 

S-ro GASPARO. 

Mi havas, sinjoro, mi havas! Anjo, alportu al sinjoro 
doktoro mian apotekon. (Anjo eliras en la ĉambron 
de s. Gasparo). 


ESO IN 


ZDISLAVO (rigardante la grandegan pakon da 
receptoj, kiun li tenas en manoj). 


Kaj vi tion-ĉi foruzis? 

l S-ro GASPARO. 

Gis la lasta guteto. 

ZDISLAVO (al si). 

Li englutis tion. 

VLADISLAVO. 

Mi gratulas! 

S-ro GASPARO. 

Ho, mi scias, ke vi, kiel homeopato ne ŝatas tion; 
sed estu trankvila, ankaŭ kelke da homeopatiaj apo- 
teketoj trairis tie-ĉi. (frapetas sian ventron). 

ZDISLAVO (al si). 

Fera sano! (Anjo revenas kaj transdonas la 

homeopatian apoteketon al Vladislavo). 
ANJO. 

Jen estas la apoteko! 

VLADISLAVO (kiu per ambaŭ manoj tenas la 


receptojn, montrante per okuloj la tableton mal- 
dekstre). 


Bonvolu sinjorino ĝin meti “tien. 

S-ro GASPARO (sidante meze de l scenejo). 

Kaj nun ni ne perdu la tempon; jen mi estas, sid- 
as, vi konsilu, kaj vi, virinoj, povas foriri. 

S-ino MARGARETO (mallaŭte al Zdislavo). 

Mi petas vin, sinjoro, gvidu mem tiun-ĉi kurac- 
adon. 

ZDISLAVO. 
Mi, sinjorino?... 
ANJO (mallaŭte al Vladislavo). 


Estu tiel bona, sinjoro, kaj ne cedu de via propra 
kuraca metodo. 


o OA so 


VLADISLAVO. 


Sed pardonu... 

(Zdislavo kaj Vladislavo riverencas al s. Mar ga- 
reto kaj Anjo, kiuj eliras: la unua — tra la una 
pordo, la dua — tra la dua pordo maldekstre). 


SCENO DEKKVINA. 
VLADISLAVO, S-ro GASPARO, ZDISLAVO. 
(S-ro Gasparo etendas ambaŭ manojn krucforme, 
por palpigi la pulsobaton. Zdislavo kaj Vladislavo 
ne rigardante lin, meditas pri la receptoj. Momento 
da silento. S-ro Gasparo, lacigite, mallevas ambaŭ 
manojn kaj rigardante ilin, videble konfuziĝas). 
S-ro GASPARO. 

He? Kion do? Vi silentas, eble mia stato estas 
danĝera?? Nu, parolu, sinjoroj. 
ZDISLAVO (kvazaŭ vekita el sonĝo). 
Ne, kontraŭe... Vi estas sana. 
S-ro GASPARO. 
Kion vi diras? mi estas sana? 
ZDISLAVO. 
Ne, ne tute. (Ambaŭ palpas lian pulson). 
VLADISLAVO. 
Hm, hm... 
ZDISLAVO (laŭ alia tono). 
„Hm!... 
S-ro GASPARO (maltrankvila). 
Kion vi rimarkas, sinjoroj? 
ZDISLAVO. 
Mi, se vi permesos, sinjoro, mi skribos la recept- 


on (iras al la skribtablo kaj sidiĝas antaŭ ĝi— 
al si). La diablo mem ĝin deĉifros, ĉiuokaze 


mi gajnos iom da tempo (/i skribas). 


m——— —— - - = 
——— ————— —- 


—— an 


—— armee 


VLADISLAVO. 


Mi preparos al vi la medikamenton (al si). 
La globetojn mi elŝutos teren, kaj donos al li nur 
puran akvon. 


S-ro GASPARO (al si). 
Strange estas, kiel mi ŝvitas! 
VLADISLAVO (prenante boteleton el la apoteketo 
kaj rigardante ĝin— al si). 

_ Aconit... tio estas rimedo por ŝvito... ĝi ne povas 
ja malutili (elŝutas ĉiujn globetojn en la glason 
kaj prenas duan boteleton). Chamomilla, kamomilo... 
tio ne povas malutili (Sutas en la glason). Rheum 
tio ŝajnas esti rabarbo... tre efika (ŝutas en la glas- 
on). Nux... nux vomica, hm... vomiga? Nenio malbona 
okazus, se gi eĉ estus vomiga! (ŝutas en la glason 
kaj alverŝas akvon). Se li eluzis tiujn receptojn 
mi povas tute sendaĝere lin trinkigi tion-ĉi. (Laŭte, 
transdonante la glason al s-ro Gasparo). For- 
glutu ĝin, sinjoro! 


S-ro GASPARO (kiu estis rigardanta jen la unu- 
an, ĵen la duan, forviŝante la ŝviton el la frunto). 


Sed permesu... sinjoro konsilano... kiel do... tiel 
senpere... sen interkonsulto.. Sinjoroj, vi agas 
iom rapide... tiel rapideme... subite, tiu-ĉi skribas 
recepton, kaj tiu donas la medikamenton... sen inter- 
esldŝkonio eble unu koracilo estos kontraŭa al la 
alia. 

= ZDISLAVO (skribante). 

“Gi tute ne malhelpos, vi povas kuraĝe eltrinki, 
kion donas la doktoro. (Vladislavo transdonas la 


DT al Gasparo — s. Gasparo forŝovas ĝin per 
mano). 


S-ro GASPARO. 


Sed mi tre dezirus, ke vi eĉ iomete interkonsultu.., 
estante jam tie-ĉi... nenio malhelpas... 


ZDISLAVO. 
Ne ekzistas bezono. 


VLADISLAVO. (starigas la glason sur la tablo. 


kaj kovras ĝin per kalendaro). A 

Efektive, ekzistas nenia bezono... 

S-ro GASPARO. 

Sed mi vin petas, sinjoroj, tre insiste... eble tio 
vin malhelpus, se mi aŭskultus, dum vi interkonsiliĝos, 
sed mi estas iomete surda; cetere, parolu latine... 
mi nenion komprenas — mian vorton de honoro — 
apenaŭ tie kaj ie unu vorteton el la lernejo mi me- 
moras; sed, diveni la sencon de la frazo, tion mi 
laŭvere, pro Dio, ne povas, sekve mi petas vin, si- 
njoroj, interkonsiliĝu latine... kvazaŭ mi tute forestus, 
kvazaŭ mi tute ne ĉeestus. 

ZDISLAVO. 

Eble, sinjoro kolego, vi volas, kiel unua esprim! 
vian opinion (al si). Mi konsentos je ĉio. 

VLADISLAVO. 
Kontraŭe, mi cedas al vi, kolego, la unuan vorton. 
ZDISLAVO. 
Mi petas vin, sinjoro kolego. 
VLADISLAVO. 
Mi vin tre petas, komencu. 
(Ambaŭ silentas). 
VLADISLAVO. 
Kion do? 
ZDISLAVO. 

Mi atendas? 

VLADISLAVO (sufiĉe ener gie). 

Mi vin-ja petis... 

ZDISLAVO (plilaŭtigante la voĉon). 
Kaj mi vin, , sinjoro... 
S-ro GASPARO. 


Nun, ili komencos interbatiĝi! Sed kompatu, sinjor- 
oj, min malfeliĉan homon, ne faru ceremoniojn. 

komencu iu (mallevante la kapon, konsternite) 
latine... 
ZDISLAVO (a/ si). 
Nun mi falis en la kaptilon (/aŭfe). Hm! 
VLADISLAVO. 


S-ro GASPARO. 
Nu, parolu do, sinjoroj, parolu do fine! 
ZDISLAVO. 

Ha, kion fari? mi saltu kuraĝe en la malvarman 
akvon (Zaŭte kun kelka ŝanceliĝado). Ego... credo. 
censeoque febram stomachialem... abdominalem in- 
termittentem esse (rigardas sekrete Vladislavon, 

esplorante, kian li faras impreson). 
S-ro GASPARO (al si). 

Fe... fe... febram stomachialem.. abdominalem... 
intermittentem. 

VLADISLAVO (al si). 


Kia stranga latinaĵo? Ĉu li mokas min? Ni ek- 
vidos! (laŭte). Mihi videtur organicas functiones ner- 
vorum atacatas fuere. 

S-ro GASPARO (konsternite, al si). 

Acacatacas! 


ZDISLAVO. (al si). 


Fuere? — ĉu li min divenis, aŭ ĉu li mokas? Atendu 
nur! (laŭte). Ego credo moribundum... 


S-ro GASPARO (leviĝante rapide). 
Kion? Moribundum?... mi... mi moribundus! 


ZDISLAVO (tre konfuzite). 


Nu, ne... ne.. mi volis diri moribitundum... mal- 
sana... malsananta... kvazaŭ paciento... kuracato... tio 
estas vi, sinjoro... 


S-ro GASPARO. 
Ho, jes, ut! (ŝanceliĝas, sidiĝas kaj forviŝas la 
ŝviton). 
VLADISLAVO (al si). 

Ho, ho, moribundum, moribitundum, li mokas evi- 
dente. 

ZDISLAVO (al si). 

Mi konfuziĝas... nenio helpos, oni devas eliĝi el 
iu-ĉi malsaĝa situacio. (laŭte) Se la estimata paciento 
permesos, mi volus momenteton interkonsulti kun 
la kolego sen lia ĉeesto. 

VLADISLAVO (al si). 


Li penetris min, jen kia ruzulo! Ne ekzistas alia 
helpo, mi devas kapitulaci! (Zaŭte) Mi volis peti ĝuste 
pri la samo. 

S-ro GASPARO (ree maltrankviligita). 

Cu eble.. eble.. mi estas danĝe.. danĝe... 
danĝere malsana? 

ZDISLAVO. 

Ho, tute ne! 

VLADISLAVO. 

Estu tute trankvila. 

; S-to GASPARO. 

Cu nur tute certe? 

ZDISLAVO. 

Mi garantias al vi. 

VLADISLAVO. 

Se garantias la doktoro... 

S-ro GASPARO. 

Mi kredas al vi, sinjoroj, mi kredas, nur ne lasu 
min longe sola, ĉar tio estas iom malagrabla. (al si, 
leviĝante) Strange, kiel mi malfortiĝis. 

ZDISLAVO. 

Trankviliĝu, sinjoro, trankviliĝu... 


VLADISLAVO. (al si). 


Se la alia garantias, (/Zaŭfe) ĉio estas bona. (Ambaŭ 
forkondukas lin alla pordo dekstre). 


S-ro GASPARO. 


Nur ne longe, ĉu ne vere... eng... eng.. (eliras 
en sian ĉambron). 


VLADISLAVO. 
Post momento ni vin alvokos. 


SCENO DEKSESA. 


VLADISLAVO, ZDISLAVO. 


(Zdislavo kaj Vladislavo revenas antaŭen de l' 
scenejo kaj parolas) 
KUNE. 
Sinjoro doktoro, kvankam ĝi estas malfacila afero, 


mi devas konfesi al vi, ke mi ne estas dok... (hali- 
as ambaŭ tre mirigite). 
ZDISLAVO. 
Kion? - 
VLADISLAVO. 
Vi, sinjoro... 
ZDISLAVO. 
Ne... 
VLADISLAVO. 
Mi... 
ZDISLAVO. 
Tamen... (ambaŭ ekridegas). 
ZDISLAVO (ĉesas subite ridi, al si). 
Eble li estas tie-ĉi pro Anjo. 
VLADISLAVO (ridante plue). 
Jen grandioze! 


ZDISLAVO. 
Pardonu, ke en tiu-ĉi stranga situacio mi vin de- 
mandas, kial vi ŝajnigis esti doktoro? 
VLADISLAVO. 
Mi povus al vi respondi per simila demando; sed 
ne havante motivon, por kaŝi min plue, mi diros al 
vi, ke mi estas nevo de sinjoro Gasparo Bolbecki. 


„ Mi venis tien-ĉi, por repacigi lin kun mia patro, ĉar 


ili kolere disiĝis kaj ne revidis sin de ok jaroj. Trov- 
inte lin malsana, mi timis, ke prezentante min ne- 
atendite, mi povus kaŭzi malutilan kortuŝon; dume la 
servanto anoncis min kiel doktoron kaj tiele mi far- 
iĝis doktoro sen ekzameno kaj sen diplomo. Mi 
estas Vladislavo Socki. Nun mi atendas vian egale 
sinceran konfeson. 
ZDISLAVO. 

Kaj mi konfidos al vi kun la sama sincereco: 
Mi estas Zdislavo Moĵicki, inĝeniero ĉe la Pŝemislo- 
Lupkova fervojo. Dum la pasinta jaro mi interkon- 
iĝis kun fraŭlino Anno. 

VLADISLAVO. 


Ha, jes — pli mi ne bezonas; por la ceteraĵo 
garantias al mi la malkaŝemo, kiu vidiĝas en viaj 
vortoj kaj en via vizaĝo. — Sekve fidu al mi, kion 
mi povos helpi al vi, mi helpos. 

ZDISLAVO (donas al li la manon). 

Mi kore dankas, sinjoro. 

VLADISLAVO. 
Kaj kion ni faros nun kun la paciento? 
ZDISLAVO. 
Vi estas ja ion preparinta. 
VLADISLAVO. ` 
Kaj vi skribinta. 
ZDISLAVO. 
Mi faris kelke da hieroglifoj. 


Te. zs 


VLADISLAVO. 

Kaj mi kunmiksis tie-ĉi akoniton, kamomilon, ra- 
barbon kaj nukson vomigan; ŝajnas al mi, ke tiuj 
kuracivoj estas tiel sendanĝeraj! 

ZDISLAVO. 

Hm... ŝajnus tiel... tamen... 

VLADISLAVO. 
Ni faros plibone, ne aplikante ilin. 
ZDISLAVO. 


Mi informos vin, sinjoro. Oni diris al mi en la naj- 
baraĵo, ke la tuta malsano de sinjoro Bolbecki kon- 
sistas el tio, ke li estas multemanĝema kaj krom tio 
maldiligenta; mi do opinias, ke se ni lin bone mal- 
satigus kaj poste promenigus kun ni, tio estus saĝa 
kaj sendanĝera... kaj la kuracilojn ni lasu flanke. 


VLADISLAVO. 


Vi estas prava; la diabloj scias, kion enhavas tiuj 
globetoj. Sekve — la dieton. 


ZDISLAVO. 

La plej severan. 

VLADISLAVO. 

Kaj promenadon... 

ZDISLAVO. 

Grandegan. 

VLADISLAVO. 

Brave, bonege! Ni havas belan tagon, la promen- 
ado ne malutilos al li, kaj ĉe-tio ni havos la okazon 
prezenti nin al li plej bone. Vi montros al li la util- 
ojn, kiujn alportos al li fervojo, iranta tra lia bieno, 


kaj mi prezentos “al lia malplena stomako disertacion 
pri agronomio. 


ZDISLAVO. 
Bonege — ni lin malsatigos kaj galopigos. 


Eo kana 


SCENO DEKSEPA. 
LA SAMAJ, S-ro GASPARO. 
S-ro GASPARO (em la pordo de sia ĉambroj. 
Cu mi jam povas? 
VLADISLAVO. 
Ni petas, ni petas... 
S-ro GASPARO (maltrankvile ilin rigardante). 
Nu, kio do?... mia stato... danĝera? 


ZDISLAVO. 


Ho, tute ne, ne ekzistas danĝero eĉ plej mal- 
granda. 


S-ro GASPARO (kontentigita). 
Efektive? 
VLADISLAVO. 
Tute certe. 
S-ro GASPARO (sopiras kontente). 
Ha, — kiel agrable estas aŭdi tion. 
ZDISLAVO. 
Tiun-ĉi fojon ni eĉ ne skribos ian recepton. 
S-ro GASPARO. 
Domaĝe, eble ion... 
VLADISLAVO. 
Ne, — ni nur postulos iom da dieto. 
S-ro GASPARO (malkontente). 
Dieton! 
ZDISLAVO. 
Moderan, moderan. 
S-ro GASPARO (al Zdislavo). 
Vi scias ja, sinjoro, ke mi manĝas preskaŭ nenion. 
ZDISLAVO. 
Mi scias, mi scias, via sinjora moŝto. 


SCENO DEKOKA. 
LA SAMAJ, VALĈJO. 


(Valĉjo eniras profunde - maldekstre de l scenejo, 
portante sur pleto botelon da brando, kelke da ka- 
likoj, panon tranĉitan; li stariĝas antaŭ s. Gasparo). 
S-ro GASPARO. 
Nu, ĉar vi min trankviligis, sinjoroj, ke minacas 
nenia danĝero, tuj mi fartas pli bone. Eble ni trink- 
os iom da brando antaŭ la matenmanĝo? 


ZDISLAVO (dubante, rigardas. Vladislavon). 
Hm, hm! 
VLADISLAVO. 

Hm, hm! 
(S. Gasparo prenas el la pleto botelon kun brando 
kaj kalikon kaj enverŝas por si. Valĉjo metas la 
pleton sur la tablon, dekstre, iras malantaŭen 
kaj alportas la tableton, kiu staras inter la pord- 
oj, en la mezo de l scenejo; li elprenas el la 
ŝranko telerojn, kalikojn, botelon da vino k. t. p. 
kaj pretigas rapide la tablon; poste li eliras pro- 
funde - maldekstre de l scenejo kaj revenas tuj 
kun la pleto, sur kiu estas plado kun bigoso kaj 
rostita kapono. La pladojn li metas sur la tabl- 

on kaj alŝovas tri seĝojn). 
S-ro GASPARO (al Zdislavo). 

En viajn manojn, sinjoro. 
ZDISLAVO (forprenante la kalikon el lia mano). 

Permesu, via sinjora moŝto, la brandon ni ne tuŝu! 
(al Vladislavo, kiu prenis la botelon el la dua 
mano de s. Gasparo) ln manus vestras, docte col- 
lega... (Zi trinkas kaj donas la kalikon al Vladislavo). 


S-ro GASPARO. 
Sed doktoro Hugo, antaŭe... 


VLADISLAVO (prenante la kalikon). 
Kuracis kontraŭe (plenigas kalikon per brando). 


fe NOJ: “Eo 


Mi, estante homeopato, opinias, ke la uzado de brando 
estas tre malutila, jes, eĉ danĝera! (li trinkas). 
S-ro GASPARO. 


Tamen... 
ZDISLAVO. 


Sic facultas exemplo docet. 
S-ro GASPARO (vidante ke Valĉjo eniras kun 
pladoj). 
Ha, kion fari? mi kapitulacas, sed eble, sinjoroj, 
vi bonvolos dividi kun mi la intermanĝeton? 
VLADISLAVO. 
Cum gaudio et amenitate. 
S-ro GASPARO. 
Bonvolu sinjoroj. 
(Zli sidiĝas. S-ro Gasparo meze, Zdislavo dekstre 
Vladislavo maldekstre de P tableto). 
S-ro GASPARO (prenante bigoson sur la teleron). 
Vera bigoso de diboĉuloj, revarmigita! 
(Zransdonas la teleron al Zdislavo). 
ZDISLAVO. 
Mi dankas. (manĝante) Bonega! 
VLADISLAVO (a! Gasparo, kiu plenigas la duan 
teleron). 
Ne penu, sinjoro. 
S-ro GASPARO. 
Mi tre petas. (transdonas la teleron al Vla- 
dislavo). 
VLADISLAVO (gustuminte). 
Bonega! (S-ro Gasparo volas preni por si bigos- 
on, Zdislavo kaptas lian manon) 
ZDISLAVO. 
Permesu, sinjoro... (forprenas de li la teleron). 
VLADISLAVO (forprenante de li la kuleron). 
Bigoson ni ne povas permesi. 


No | KASto 


S-ro GASPARO. 
Kiel do, bigoseton vi ne permesas? 
VLADISLAVO. 
Ne, sinjoro, ne! ĉu mi ne estas prava, kolego? 
ZDISLAVO (kun plena buŝo). 
Senkondiĉe. 
S-ro GASPARO. 

Tio estas dolora!... sed se vi malpermesas tiel sen- 
kondiĉe, mi kontentiĝos per kapono (li volas preni 
peceton da kapono). 

VLADISLAVO. 
Pardonu, sinjoro, la kapono estas grasa. 
S-ro GASPARO. 
Sekve bona! 
ZDISLAVO. 
Por homo sana, certe, sed vi estas malsana... 
S-ro GASPARO. 
Sinjoro! mi mortas pro malsato! 
VLADISLAVO. > 

Nu, nu, nu, ni ne volas ja mortigi vin per mal- 
sato. (al Valĉjo, kiu staris post s-ro Gasparo, ri- 
gardante avide la matenmanĝon). Hola, hej! al- 
portu por la sinjoro tason da buljono. 

ZDISLAVO (al Valĉjo, kiu faris kelke da paŝoj 
malantaŭen). 

Malforta buljono, vi komprenas, malforta! 

S-ro GASPARO (leviĝante subite kaj ĵetante la 
buŝtukon sur la tablon). 

„Mi ne volas! (Li iras antaŭen de P scenejo kaj 
sidiĝas kolere ĉe la skribtablo. Valĉjo revenas sur 
sian lokon). 

VLADISLAVO (prenante botelon kun vino) 


Hm, Bordeaux, eble vi kolego permesos kaliketon? 


o asa 


“ZDISLAVO (almetante la glason). 
Gratias ago Dominationi vestrae. 
S-ro GASPARO (kraĉante tra la dentoj) 
Cik! 
VALĈJO (kraĉante tiel same en kontraŭan flankon). 
Cik! 
ZDISLAVO. 
Ĉu mi povas proponi al vi, kolego, flugilon de 
kapono? 
VLADISLAVO. 
Mi dankas, mi preferas tibikarnon. 
S-ro GASPARO. 
Cik! 


VALĈJO. 


Cik! 
ZDISLAVO. 
Kolego, kiel mi rimarkas, habet in aestimatione 
tibikarnon. 
VLADISLAVO. 
Mi ĝin tre ŝatas. 
S-ro GASPARO (al si). 
Cik! — Tio estas netolerebla! — cik! 
VALĈJO (al si). 
Cik! — Kiel ili manĝegas! — cik! 
ZDISLAVO. 
Nu, ankoraŭ unu kalikon por finigo. 
VLADISLAVO. 
Omne trinum perfectum. 
(ili trinkas — S-ro Gasparo skuas kolere la skrib- 
tablon). 
ZDISLAVO (leviĝante). 
Kaj nun al la paciento. 


sido AS ko 


VLADISLAVO (leviĝante, al s-ro Gasparo). 

Nu, kiel vi fartas, kara sinjoro, post la maten- 
manĝo? (Valĉjo forigas la manĝilaron, forportas. 
la tablon en la antaŭan lokon kaj eliras kun la 
plado profunde - maldekstre de P scenejo). 


SCENO DEKNAŬA. 

S-ro GASPARO, VLADISLAVO, ZDISLAVO. 

: ZDISLAVO. 

Cu ne vere, pli bone ol kutime? 

(Momento da silento). 
VLADISLAVO. 
Ho, nia paciento iom koleretas? 
ZDISLAVO. 

Tio ne malutilas; la doktoro devas esti preparita 
por ĉiuj malagrabloj kaj resti pacienca. (Ml s-ro 
Gasparo) Nu, nu, donu al mi vian manon... (pren- 
as perforte lian manon, s-ro Gasparo sin defend- 
as). Jen, la pulso estas ŝanĝita, ho! (skandante) 
Quadrupedante putrem sonitu quatit ungula campum. 

$ VLADISLAVO. 

Gi galopas tiel de post la nokto. 

ZDISLAVO. 

Nu, nu, tio estas'rebonigebla. Diru, sinjoro, mem, 
ĉu kutime post la matenmanĝo vi ne sentas ian... 
pezecon? 

S-ro GASPARO (malkontente). 

Mi sentas. 


VLADISLAVO. 
Specon da sufokeco? 


S-ro GASPARO. 


Mi sentas. 


ZDISLAVO. 
Certan plenblovitecon? 


S-ro GASPARO. 

Mi tre sentas. 

VLADISLAVO. 

Bruon en la stomako? 

S-ro GASPARO. 

Teruran. 

ZDISLAVO. 

Evidente!.. Malbona digestado, neregula cirkul- 
ado de l sango, la sango leviĝas al la kapo kaj 
baldaŭ, ian belan tagon... 

VLADISLAVO. 

Krak! ; 

S-ro GASPARO (rapide leviĝas, tre timigite). 

Krak! 

ZDISLAVO (svingante la manon — nubigite). 

Krak! 

S-ro GASPARO. 

Pro Dio, en miaj okuloj mallumiĝas! 

VLADISLAVO. 

Sed ni tion ne allasos. 

S-ro GASPARO (suprenŝovante la maldekstran 
manikon). 

Ellasu! Jes, tuj ellasu la sangon! (a! Vladislavo, 
prezentante al li la brakon, kaj suprenŝovinte ĝis 
la kubuto la manikon de P surtuto). Ellasu sang- 
on, sinjoro, ellasu tuj, mi petas! 

VLADISLAVO (foriĝante). 

Sed sinjoro, mi estas homeopato. 

S-ro GASPARO. 

Vere! vi ne ellasas sangon (furnante sin al Zdi- 

slavo). Sekve, vi ellasu, sinjoro, vi estas alopato. 
ZDISLAVO (foriĝante). 
Sed sinjoro, mi estas hidropato! 


E EAA 


S-ro GASPARO. 


Kiel do, vi diris ja antaŭ nelonge, ke vi estas 
alopato. 


A ZDISLAVO. 
Guste dirante alopato-hidropato. 
S-ro GASPAPO. 
Do ellasu la sangon! 
: ZDISLAVO. 
“Oni ne bezonas, sinjoro, ne bezonas, trankviliĝu 
sinjoro! 3 
S-ro GASPARO. 
Jes, vi estas trankvila, sed se estos krak! 
ZDISLAVO. 
Ne, ne estos, ne estos, se vi nur multe moviĝos. 
VLADISLAVO. 


Precipe post la manĝado. 
S-ro GASPARO. 
Kion mi devas fari? iradi, veturi, rajdi, ĉasi, danci, 


aliĝi al Falkoj-gimnastikistoj? Kion, eble banon, 
eble duŝon? Nu, parolu do, pro Dio! 


VLADISLAVO. 
Ha, certe, banon... 


ZDISLAVO. 

Se ekzistus duŝo... 

S-ro GASPARO. 

Estas, sinjoro! estas! sub la akvomuelilo! — (vokas, 
turnite al pordo). Valĉjo! Eble okaze ankaŭ la si- 
njoroj... por esti kune en akvo?... 

VLADISLAVO. 

Ni dankas, ni rigardos, starante apud la bordo. 
S-ro GASPARO 

Valĉjo! Valĉjo! 


NN ANSO 


SCENO DUDEKA. 
LA SAMAJ, VALĈJO. 


(Valĉjo eniras profunde -maldekstre de P scenejo, 
kun plena buŝo». 
S-ro GASPARO (al Valĉjo). 

Rapide, littukon, mian ĉamaron (laĉveston), la ĉa- 
pelon, bastonon! Dikan viŝtukon por la banejo. ( Val- 
ĉjo eliras en la ĉambron de s-ro Gasparo). Do vi, 
sinjoroj, ne volas iri en la akvon? 

ZDISLAVO. 

Aliafoje kun plezuro. : 
(Valĉjo venas kun la ĉamaro, ĉapelo, bastono kaj 
littuko, transdonas la ĉamaron al s-ro Gasparo, 
kiu deprenas la noktosurtuton kaj surtiras la ĉa- 

maron). 
S-ro GASPARO. 

Pardonu, sinjoroj, mi tuj estos preta. 

VLADISLAVO. 
Ni tre petas, senceremonie. 
S-ro GASPARO. 
Jen mi estas preta, ni iru sub la duŝon. 


ZDISLAVO kaj VLADISLAVO. 
Sub la duŝon! 
(Ĉiuj tri eliras profunde - dekstre). 


SCENO DUDEK-UNUA. 
VALĈIO (sola). 


Ili foriris baniĝi! Ha, tio devas esti bona, se la 
doktoroj ĝin ordonis; kaj mi jam ne baniĝis dum 
cirkaŭ dek jaroj! Sed kion signifas homo sen dok- 
toro! Jen, nun estas du doktoroj en la domo, kaj 
ne estas eble trovi momenton, por konsulti iun. 
(montras la stomakon) Kaj ĝi min tiel premas kaj 
mi estas tiel dormema (post mallonga silento). Eble 


ON kea 


ĝi estas la bigoso aŭ la kapon-restaĵoj? La doktoro 
diris, ke la kapono estas tro grasa, kaj mi formanĝis 
ankaŭ la buteron! Uf! Mi fartas malbone, tre mal- 
bone! (Ekvidante la apotekon sur. la tableto mal- 
dekstre kaj la glason kovritan per kalendaro). 
Kion ĝi signifas? la apoteketo estas malfermita kaj 
la glaso kovrita; kredeble la sinjoro doktoro prepar- 
is kuracilon. Eble mi ĝin eltrinkus? Kaj se ili de- 
mandos? Tiam mi diros, ke staris glaso da akvo 
kaj ke mi ĝin elverŝis. Mi povas elkuraci min 
per unu fojo! Ni provu! (Zi trinkas malrapide). 
Ne malbona, tute ne havas malagrablan guston... 
Ho, mi jam sentas min pli bone; la homo tuj alie 
spiras — kaj sentas sin malpli peza. Nun, kiel oni 
povas ne kredi tiun... kiel ĝi estas nomata... ho... 
ho... jen mi forgesis... ho... homopation! Mi ne re- 
memoris tuj, ĉar mi estas dormema... terurege. Sed 
mi devus iom forviŝi la polvon, iom ordigi la ĉambr- 
on... Eh! mi iros dormi iom en la grenejo.. Aŭ 
ne, mi iros baniĝi, sed ne sub la akvomuelilo, sed 
sub la dua kluzo; ĉar se mia sinjoro min tie ekvidus, 
li tuj komencus krii: „Valĉjo, venu tien-ĉi, frotu min 
per la viŝtuko“! (volas eliri, profunde de P scenejo 
li TERRUG doktoron Resko — al si). Kiu do ree 
venis: 


SCENO DUDEK-DUA. 
D-ro REŜKO, VALĈJO. 


D-ro REŜKO (malafable). 


Aŭskultu, kiel vi estas nomata, diru al via sinjoro, 
ke doktoro Reŝko alvenis! rapide! 


: VALĈJO. 
Doktoro Reŝko? Ha, ha, ha! 
D-ro REŜKO. 
Kial vi ridas? 
VALĈJO (ridas ĉiam pli forte) 
Doktoro Reŝko! Ha, ha, ha! 


KAE, = ĝuo 


D-ro REŜKO. 

Ĉu vi ĉesos ridi, malsaĝulo! 

VALĈJO. 

Tria Reŝko! Ha, ha, ha! (eliras profunde - 
dekstre)! 

D-ro REŜKO (kuras post li). 

Kio tria? Kiu estas la tria? mi vin tuj instruos. (Re- 
venante de la pordo, kiun Valĉjo brue fermis post 
si). Sed mi vin ankoraŭ renkontos kaj al vi tiros 
bone la orelojn! Kion ĝi devas signifi? 


SCENO DUDEK-TRIA. 


D-ro RESKO, JOANJO. 
(Joanjo enkuras soj maldekstre de P scen- 
ejo), 
JOANJO. 
Valĉjo! 2 
D-ro RESKO (al si). 

Ha, ŝajne ia ĉambristino. (laŭte) Mia fraŭlino, kiel 
vi estas nomata?... 

JOANJO (riverencante). 

Joanjo, preta servi al vi. 

| D-ro REŜKO. 

Mi renkontis tie iun malkapablulon... sed tio est- 
as flanka afero... Diru, mi petas, al via sinjoro, si- 
njorino, aŭal kiu cetere vi volas, ke mi alveturis: Do- 
ktoro Reŝko. 

JOANJO (ekridegas). 

Doktoro Reŝko! 

D-ro REŜKO. 

Kion ĝi signifas? Kaj ŝi ankaŭ? 

JOANJO (ridegante). 

Par... ha, ha, ha, pardonu... ha, ha, ha! (falas sur, 

la seĝon). 


42 = dekla, 


D-ro RESKO (malpacience). 


Mia fraŭlino, mi estas homo ĝentila, pacienca, sed 
pro mil diabloj... 


JOANJO. 


Pardonu, sinjoro, sed... (ridante). En la sama tago 
venas la tria doktoro Reŝko... ha, ha, ha! 


D-ro REŜKO (kolerega). 

Kia tria? Kiu estas la tria? Kie estas la tria? 

JOANJO. 

Jen vi! 

D-ro REŜKO. 

Kiamaniere mi? 

JOANJO. 
Tute nature, ĉar ni havas tie-ĉi jam du. 
D-ro REŜKO. 
Du? 
JOANJO. 
Du doktorojn Reŝkojn. 
D-ro REŜKO. 
Ĉu vi, fraŭlino, mokas pri mi? 
JOANJO. 
Ne, tute vere; ni havas du. 
D-ro REŜKO. 
Kio estas? Kion ĝi signifas? 
JOANJO. 

Mi ne scias, sed tiel estas. Se vi permesas, si- 
njoro, mi tuj sciigos la mastron kaj la sinjorojn do- 
ktorojn — kaj vi mem konvinkiĝos, sinjoro. 

: D-ro REŜKO. 

Bone, mi atendas. 

(Zoanjo elkuras en la ĉambron de s-ro Gasparo). 


LZ” Jono 


SCENO DUDEK-KVARA. 
D-ro REŜKO, poste S-ino MARGARETO. 
D-ro REŜKO. 
Cu mi sonĝas, aŭ ĉu ili ĉiuj en tiu-ĉi domo fte- 
neziĝis. Ne ekzistas ja alia doktoro Reŝko krom mi 


en la mondo. Mi havas nek ian kuzon, nek eĉ sam- 
nomanon. Kiu povis permesi al si... kaj eĉ du! 


S-ino MARGARETO (enirante tra la unua pordo 
maldekstre). 


La konsulto daŭras longe, mi maltrankviliĝas (ek- 
vidante D-ron Reŝko). Ah! 


D-ro REŜKO (riverencas). 

Certe sinjorino domomastrino? 

S-ino MARGARETO. 
Jes. Sed kun kiu mi havas la plezuron? 
D-ro REŜKO. 

Doktoro Reŝko. 

S-ino MARGARETO. 

Sinjoro, vi?... ne povas esti! 

D-ro REŜKO (al si). 

Ŝi ankaŭ. (Zaŭte) Pardonu, sinjorino, mi ne amuz- 
as min per mistifikado; vi, sinjorino, estas jam la tria 
persono, kiu miras, aŭdante mian nomon. 

S-ino MARGARETO. 

Sed jam estas... 

D-ro REŜKO. 


Unu aŭ du sinjoroj, kiuj uzurpis mian nomon, sed 
bonvolu klarigi tiun-ĉi aferon, ĉar mi estas la ete- 
ktiva doktoro Reŝko. 


S-ino MARGARETO. 
Ĉu nur tute certe? 


D-ro REŜKO (ofendite). 
Do vi dubas, sinjorino? 
S-ino MARGARETO. 


Pardonu, sinjoro, ne, mi ne dubas... sed en mia 
kapo ĉio turniĝas... sekve kiu estas la dua? 


D-ro REŜKO. 
Aŭ pli ĝuste, kiu estas la du aliaj? 


SCENO DUDEK-KVINA. 


LA SAMAJ, JOANJO. 


JOANJO (elirante el la ĉambro de s-ro Gas- 
paro). 

Tie estas neniu, sed tra la fenestro mi vidis 
ambaŭ sinjorojn doktorojn, starantajn sur la bordo 
, apud la akvomuelilo. Sajnas, ke sub la muelilo iu 
baniĝas, kvazaŭ nia sinjoro. 

S-ino MARGARETO. 
Granda Dio!... ili banas lin post la matenmanĝo! 
D-ro REŜKO (vivece). 


Bano post matenmanĝo? Do ni iru tien, ne perd- 
ante tempon! (/oanjo eliras profunde - maldekstre). 


S-ina MARGARETO. 
Ah! ni rapidu, sinjoro doktoro! 
D-ro RESKO. 


Tuj, sinjorino. Sajnas al mi, ke mi havas ĉe mi la 
helpajn instrumentojn. (E/prenas el la poŝo ingon 
kun ilaro — malfermas ĝin kaj elprenas lanceton, 
ŝovas la lanceton sur la mano — al s-ino Mar- 
gareto) Ĉu via edzo estas plensanga? 


S-ino MARGARETO. 
Tre, kvankam nun li estas malfortigita. 


E AS 


D-ro REŜKO. 
Korpulenta, grasa? 


S-ino MARGARETO. 
lom. 


D-ro REŜKO. 
Eble oni devos ellasi sangon... 


SCENO DUDEK-SESA. 


LA SAMAJ, ANJO (eniras tra la dua pordo mal- 
dekstre). 


S-ino MARGARETO. 


Vi volas ellasi sang 
ae angon de Gasparo post la maten- 


ANJO. 


$ Kio estas? ĉu la paĉjo malsaniĝis? Ĉu vi, sinjoro 
arbiro, subħirurgo, ellasos la sangon? ; 


D-ro REŜKO. 
Barbiro-subħirurgo? 


S-ino MARGARETO (al Anjo). 
Sinjoro doktoro Reŝko. 


ANJO. 
Sinjoro... doktoro... Re$..., pardonu. 
S-ino MARGARETO. 
Ni iru, sinjoro, ni iru! 
D-ro REŜKO (al si). 3) 


Barbiro, sublirurgo! ji ie-ĉi mi 

; go! (laŭfe). Tie-ĉi mi havas ĉi 

: | go! ion 
kion mi bezonas, ni iru. ; 


S-ino MARGARETO (irante al la vitra pordo). 
Tie-ĉi estos pli proksime: (eliras tra la vitra pordo). 

D-ro REŜKO (irante post ŝi). 
Mi sekvas vin (al si). Subĥirurgo! (eliras post 
s-ro Margareto). 
ANJO (irante post ili). 
Strangaj aferoj okazas tie-ĉi! kia estos la fino? 
(eliras post ili). 


SCENO DUDEK-SEPA. 
S-ro GASPARO, ZDISLAVO, VLADISLAVO. 


(Tuj post ilia eliro aŭdiĝas post la scenejo, pro- 
funde - dekstre, la voĉo de s-ro Gasparo. Dum la 
tuta sekvanta sceno s-ro Gasparo iradas, farante 
grandajn paŝojn, sur la scenejo — Zdislavo kaj 
3 Vladislavo iras laŭpaŝe post li). 

S-ro GASPARO (post la scenejo). 


Valĉjo, donu manĝi.... (aperas en la pordo, tre- 
mante pro malvarmo, kun ruĝa nazo; la haroj 
malsekigitaj, plate algluitaj al frunto kaj vizaĝo). 
Donu al mi ion por manĝi! Valĉjo... brrrr.. (eniras 
grandapaŝe, post li Zdislavo kaj Vladislavo). 


ZDISLAVO. 
Sed konsideru, sinjoro... 
S-ro GASPARO. 
Lasu min, mi ribelas! Valĉjo, brandon! 
VLADISLAVO. 
Tio povas, malutili al vi, sinjoro! 
S-ro GASPARO. 
Tute egale... brrr... jen ia ĉeval-kuracado!... 
VLADISLAVO. 
Almenaŭ prenu ion facile digesteblan. 


ZDISLAVO. 
Ekzemple delikatan griaĵon. 


S-ro GASPARO. 


La diabloj vin forkaptu kune kun via griaĵo! Valĉjo! 
Hola, hej! Kiu estas? 


ZDISLAVO. 
Sinjoro, ne tiel malkviete! tio povas malutili al vi! 


S-ro GASPARO. 

Mi diras al vi, ke estas por mi tute indiferente, 
se poste io krakos, frakasos. vin, frakasos tut- 
an vian fakultaton, mi devas manĝi nepre! Kie estas 
tiu azeno Valĉjo? Mi forŝiros de li la orelojn! Mar- 
garenjo! Anjo! 

VLADISLAVO. 
Sed, sinjoro Bolbecki! 
ZDISLAVO. 

Kompatu.... 

S-ro GASPARO (kun kreskanta kolero). 

Mi ne kompatos, lasu min, lasu min! Hola, hej! 
Margarenjo! Cu vi ĉiuj formortis en tiu-ĉi domo? 
VLADISLAVO. 

Sinjoro... 

S-ro GASPARO. 


: Neniu estas? Neniu? Mi scias, kion mi faros: mi 
iros en la kuirejon, disrompos la kuirejon, disromp- 
os la provizejon, la bakejon, la tutan domon mi dis- 
rompos kaj disfrakasos! 


(liberiĝas perforte kaj elkuras profunde - mal- 
dekstre). 


RT TN 


SCENO DUDEK-OKA. 


ZDISLAVO, VLADISLAVO. 
Momento da silentado). 


(Rigardas sin konfuzite. 
VLADISLAVO. 
Kaj nun? 
ZDISLAVO. 
Ĉu mi scias. 


VLADISLAVO. 


Malbona afero, kolego! 
ZDISLAVO. 
Malbona. 
VLADISLAVO. 
Li manĝos tro multe. 
ZDISLAVO. 
Tute sendube. 


VLADISLAVO. 


Kaj efektive malsaniĝos. 
ZDISLAVO. 
Kaj ni estos kulpaj. 


VLADISLAVO. 


Ni devas nepre ion fari. 
ZDISLAVO. 
Ellasi al li sangon? 


VLADISLAVO. 


Vi scias fari tion? 


ZDISLAVO. 
Mi, ne — eble vi? 


SE E AS 


VLADISLAVO. 
En Altenburgo mi ellasis foje sangon al bovido. 
ZDISLAVO. 
Brave! Sekve ellasu! 
VLADISLAVO. 
Sed la bovido mortaĉis! 
ZDISLAVO. 


Pro diablo! 


VLADISLAVO. 
Ne, tio estas tro heroa rimedo. 
ZDISLAVO. 
Eble infuzi kamomilon? 
VLADISLAVO. 
Vi estas prava, kamomilon, bonega ideo! 


ZDISLAVO. 
Eble homeopatian? 


VLADISLAVO. 
Mi opinias, kutiman. 
ZDISLAVO. 
Mi aŭdis, ke ekzistas ia kamomilo roma. 
VLADISLAVO. 
Ekzistas, sed ni ĝin tie-ĉi ne havas. 
ZDISLAVO. 


Oni devas turni sinal la mastrino. (irante al la 
pordo, profunde de P scenejo). i 


SCENO DUDEK-NAUA. 
LA SAMAJ, D-ro REŜKO, S-ino MARGARETO, 
ANJO. 
(D-ro Reŝko eniras tra la pordo, profunde - dek- 


stre de l scenejo, — post li s-ino Margareto kaj 
Anjo). 


ZDISLAVO kaj VLADISLAVO. 

Reŝko! 
D-ro REŜKO. 
Vi estas tie-ĉi, sinjoridoj, kie estas la paciento? 

S-ino MARGARETO. 
Kie estas mia edzo, kie estas Gasparĉjo? 

VLADISLAVO. 

La onklo estas en la kuirejo. 

S-ino MARGARETO. 


En la kuirejo! Joanjo! Valĉjo, kamomilon! pretigu 
la kamomilon! 


D-ro REŜKO. 
Do li ne matenmanĝis antaŭ la bano? 
ZDISLAVO. 
Ne. 
S-ino MARGARETO. 
Joanjo! 
D-ro REŜKO (haltigante ŝin). 
Lasu ĝin, sinjorino, tio ne estas bezona. 
S-ino MARGARETO. 
Kion vi diras, sinjoro? 
D-ro REŜKO. 
Mi diras, ke ni ne bezonas la kamomilon, sinjor- 
ino, trankviliĝu pri via edzo. 
ZDISLAVO (proksimiĝante) 


Permesu, sinjorino, ke mi uzu tiun-Ĉi momenton 
por peti pardonon. 

S-ino MARGARETO. 


Bone, bone (al Reŝko). Sed kiel li povas resti 
sen kamomilo, eble menton... 


D-ro REŜKO. 

Ne, sinjorino, li ne bezonas. 
VLADISLAVO (al Reŝko). 
Kiel bone estas, ke vi alveturis, vi nin malimplik- 
os el tiu-ĉi situacio. 
D-ro REŜKO (ironie). 

Mi malimplikos? vi tiel opinias? 
ZDISLAVO (kiu mallaŭte parolis kun Anjo). 
Kompreneble. 

D-ro REŜKO. 
Facilanimuloj, petoluloj! 

VLADISLAVO. 


Ho, ho! Ni kuracas lian pacienton, kaj li ankoraŭ 
nsultas nin pro tio. 


D-ro REŜKO. 


Certe, mi devus esti dankema al la sinjoroj ku- 
racistoj. 


ZDISLAVO. 
Ni faras al vi bonan reputacion. 
D-ro REŜKO. 


Ho, ne! por tio mi dankas ĝentile! Ne, miaj kar- 
uloj; la bieron, kiun vi kuiris, nun eltrinku mem, — 
mi forveturas. 


ZDISLAVO. 
Sed, amata doktoro... 
VLADISLAVO. 
Ora doktoro... 


SON a 


D-ro REŜKO. 
Ora, amata, nenion helpos. 
S-ino MARGARETO (rigardante la tableton mal- 
dekstre). 
Dio mia! jen ili preparis tie-ĉi ion el la homeopa- 
tia apoteketo! 
D-ro REŜKO. 
Se nur el la homeopatia, ĝi estas nenio danĝera. 
VLADISLAVO. 
Jes, onklinjo, nenio danĝera; mi kunmiksis nur 
iom da akonito, kamomilo, rabarbaro... 
S-ino MARGARETO. 
Granda Dio! kion vi faris! 
D-ro REŜKO. 
Trankviliĝu, sinjorino, mi garantias, ke tio ne mal- 
utilos al li. 
ZDISLAVO. 
Vi estas certa? 
D-ro REŜKO. 
Tute certa. Kaj nun mi ĉiujn adiaŭdiras kaj for- 
veturas. 
VLADISLAVO. 
Vi forveturas? 


ZDISLAVO. 


Ne faru stultaĵon! 
£ D-ro REŜKO. 
Cu mi faris tie-ĉi ion malsaĝan? 

ANJO (proksimiĝante al li). 
Sinjoro doktoro! 

D-ro REŜKO. 

Kion vi ordonas, sinjorino? 

ANJO (mallevante la okulojn). 
Mi volus... mi opinias... l 


ENR S 


S-ino MARGARETO. 
Niaj sinjoroj kuracistoj estas jam sufiĉe turmentit- 
aj, ni do petas vin, sinjoro, ke vi restu. 
D-ro REŜKO (rigardante Anjon kaj Zdislavon). 
Ha, jes, vere, koncerne tion, kion vi, sinjorinoj, kon- 
fesis al mi, kiam ni iris kune al la akvo-muelilo. Nu, 
nu, mi klopodos por aranĝi tion iamaniere. 
ZDISLAVO (premante lin al si). 
Amata doktorĉjo! 
VLADISLAVO (prenante lian manon). 
Bona, honesta doktoreto. 
S-ro GASPARO (post la pordo profunde- mal- 
dekstre per malforta voĉo). 
Valĉjo! Valĉjo! 


SCENO TRIDEKA. 


LA SAMAJ, S-ro GASPARO, VALĈJO. 
S-ro GASPARO. 
(Eniras tra la pordo profunde - maldekstre; Val- 
ĉjo profunde - dekstre, S-ro Gasparo iras malra- 
pide, ŝovante la piedojn, parolas per malforta 
voĉo. Valĉjo estas pala, la nazo—ruĝa, haroj 
malsekaj, falantaj sur la okulojn; premas sian 
stomakon). 
Valĉjo!... Margarenjo! oj! 
VALĈJO. 
OJ! oj! 
S-ro GASPARO. 
Anjo!... Ĉu iu estas tie-ĉi? 
S-ino MARGARETO. 
(iras al li kaj subapagas lian dekstran brakon). 
Gasparĉjo, kio mankas al vi? 
VALĈJO. 
Oj! 

S-ro GASPARO (montrante la stomakon). 
Tie-ĉi... tie-ĉi... porkido el rostilo... 
(Anjo kune kun Zdislavo ŝovas la seĝon sur la 


T, 


mezon de P scenejo. S-ro Gasparo kaj Valĉjo al- 


proksimiĝas samtempe al la seĝo. S-ro Gasparo . 


maldekstre, Valĉjo dekstre, Zdislavo kaj Vladisla- 
vo iras iom malantaŭen - dekstren. Doktoro Reŝ- 
ko stariĝas post ili). 
S-ro GASPARO. 


Savu! 


KUNE VALĈJO. 


Mi mortas! 

(Zli falas samtempe sur la seĝojn. S-ro Gasparo 
leviĝas subite, kaptas Valĉjon je l nuko kaj forte 
lin forpuŝas). 

£ S-ro GASPARO (per forta voĉo). 
Cu vi foriĝos, sentaŭgulo! 
VALĈJO (per agonia voĉo). 
Eĉ morti li al mi ne permesas! 
S-ro GASPARO (sidiĝante sur seĝon, per malforta 
voĉo, montrante la stomakon). 
Tie-ĉi... tie-ĉi... kie estas la doktoroj?... 
VALCJO (forirante malantaŭen, kie li falas sur 
la seĝon). 
Kaj mi estas tiel ŝuferanta! 
S-ino MARGARETO (maltrankvile). 
Sinjoro Reŝko! 
(D-ro Reŝko faras al ŝi signon per mano, ke 
ŝi estu trankvila). 
S-ro GASPAPO. 


Ho, ve, mi sentas min malbone, tre malbone, ra- 
pide... kie estas la doktoroj? (ekvidante Zdislavon 
kaj Vladislavon) Ah, miaj sinjoroj!. Mi malobeis... 
mi formanĝis porkidon!.. pardonu... savu!.. la sango 
leviĝas al la kapo (al Zdislavo, etendante al li sian 

maldekstran manon). Pulson!. palpu mian pulson. 
(Zdislavo iras post la seĝon, maldekstre, kaj de 
tiu-ĉi momento lt interparolas kun Margareto, kies 
manon kisas Anjo). Vi koleras kontraŭ mi, sinjoro? 
(per pli forta voĉo malpacience). Sed mi jam pet- 
is pardonon, kaj petas nun refoje. Oj! (per malpli 
forta voĉo al Vladislavo, donante al li la manon). 
Eble vi, sinjoro homeopato... kampatu, ĉiu minuto 
estas kara... Sinjoro, sinjoro, kion faras la pulso- 
bato? (Vladislavo iras maldekstren al Zdislavo, s-ro 
Gasparo turnas sin al ili). Kion vi ordonas? Vi 
estas senkompataj! 

D-ro REŜKO (alpaŝante kaj palpante la pulson de 
lia maldekstra mano, kiun li tenis meltanike - eten- 
dite). 

La pulso estas trankvila. 

S-ro GASPARO (turnante sin al li mirigite). 

Kaj... vi, sinjoro, kiu vi estas? 

D-ro RESKO. 

Doktoro Reŝko. 

S-ro GASPARO (leviĝante subite kolere). 

Ne, mia sinjoro, tio estas jam tro multe! Mi pov- 
as esti malsana, mi povas esti mortanta, sed mi ne 
permesos, ke oni moku pri mi, kaj mi ĝin ne toleros. 
(iradas grandapaŝe fronte de l scenejo). 

D-ro RESKO. 

Ne koleru, sinjoro; — mi estas doktoro Reŝko el 

Tarnov, — nun loĝanta en Pŝemisl. 
S-ro GASPARO. 


Fi! pro ĉiuj diabloj! Ĉu en mia domo rompiĝis 
rivera transportŝipo, plena de Reŝkoj? 


D-ro REŜKO. 
Ne, via sinjora Moŝto —mi estas la sola, vera . 


doktoro Reŝko. 
S-ro GASPARO. 


Do la aliaj? t 
D-ro RESKO. 


Falsaj Reŝkoj. 


MMS ej 


VALĈJO (leviĝante subite) 


Banditoj! 
(s-ro Gasparo transsaltas dekstren antaŭ Reŝkon). 
D-ro RESKO (al Valĉjo). 
Stultulo! (a/ s-ro Gasparo) Ne, sinjoro, — tiu-ĉi 
homeopato (montrante Vladislavon) ne estas home- 


gpato, sed senkulpa agronomo... via nevo, Vladislavo 
„SOcki. 


- S-ro GASPARO. 
Socki, filo de mia bofrato? 
VLADISLAVO. 
Amata onklo... ` 
S-ro GASPARO (rapide). 
For, for el mia domo, foriĝu, tuj foriĝu!.. 
S-ino MARGARETO. 
Sed, Gasparĉjo, mia frato lin sendis tien-ĉi, por 
ke li petu vin pri pardono. 

S-ro GASPARO (pli kviete). 

Ke li petu min pri pardono... jes, tio estas alia 


afero... 
VLADISLAVO. 
Mia patro deziras repaciĝi kun la onklo. 
S-ro GASPARO. 

Peti pardonon... repaciĝi... nu, se vi tiel parolas, 
bone... mi pardonas kaj repaciĝas; venu tien-ĉi, bu- 
bo, ke mi vin premu al la koro. 

(Vladislavo ĵetas sin al li en la brakojn, s-ro Gas- 
paro alpremas lin). 
S-ino MARGARETO. 
Ni danku al Dio! 
. S-ro GASPARO (ĉirkaŭpreninte Vladislavon, ri- 
gardas poste suspekteme Zdislavon). 
Kaj la dua... kiu. li estas? j 
ZDISLAVO (konfuzite) 
Mi, sinjoro, estas... Zdislavo Moĵicki! unuaklasa 


E 


inĝeniero ĉe la Pŝemislo-Lupkova fervojo, mi alven- 
is tien-ĉi, havante la celon, la intencon... 
S-ino MARGARETO. 

Sinjoro Moĵicki petas nin, ke ni permesu al li 

svati sin pri Anjo. 
S-ro GASPARO. 

Ho, ne, tio estas vana... mi jam unu fojon diris, 
ke mi fordonos mian filinon nur al doktoro... mi vol- 
as, ke mia bofilo estu kuracisto. 


7 D-ro REŜKO. 
Cu la vivo jam tiel abomeniĝis al vi, sinjoro? 
S-ro GASPARO. 


Kial? pro kio? = 
D-ro RESKO. 
Vi ne komprenas?... Bopatro kaj bofilo... bofilo kaj 
bopatro... unu el ili estas kuracisto! 
S-ro GASPARO. 
Mi ne komprenas. 
D-ro REŜKO. 
Ĉar li, antaŭ ol pasos ses monatoj, foreksped- 
os vin, ne aplikante eĉ venenon. 
S-ro GASPARO (frapante sian frunton). 
Ho! nun mi komprenas! (vivece al Zdislavo). Si- 
njoro! sinjoro, kiel do vi estas nomata?.. 
ZDISLAVO (riverencante). 
Zdislavo Moĵicki. 
S-ro GASPARO 
Tio estas por mi indiferenta. Vi certe ne estas 


kuracisto? 
ZDISLAVO. 
Ne, sinjoro, mi estas... 
S-ro GASPARO. 
Respondu tute rekte, sen elturniĝoj... vi donas vian 
vorton de honoro, ke vi ne estas kuracisto? 
ZDISLAVO. 
Mian vorton. 

S-ro GASPARO. 
Bone!... Vi havas mian filinon. 
ZDISLAVO. 
Ah, sinjoro! kiel mi estas dankema... 
S-ro GASPARO. 
Anjo, vi konsentas? 
ANJO (vivece). 
Mi konsentas, paĉjo, mi konsentas! 
S-ro GASPARO. 
Ho, ho! Jen rigardu, kiel volonte!... Sed klarigu al 
mi nun, kial ili... (montrante Zdislavon kaj Vladi- 


slavon). = 
D-ro RESKO. 


Komencis vin kuraci? — Por konvinki vin, sinjoro, 
ke vi estas tute sana, kion plej bone pruvas tio, ke post 
malsatigo kaj bano, por kiuj vi ŝuldas dankon al tiuj-ĉi 
sinjoroj kuracistoj, vi formanĝis porkidon kaj fartas 


bone. 
S-ro GASPARO. 
Jes, jes, tute vere, mi formanĝis porkidon kaj fart- 
as bone... 
VALĈJO (proksimiĝante al doktoro Reŝko). 
Sed mi estas tre ŝuferanta.. mi.. mi eltrinkis el 
tiu-ĉi glaso la homeopation. 
D-ro REŜKO. 
Ho, tio estas tre danĝera. 
VALĈJO. 
Danĝera! mi mortas! (Zi ŝanceliĝas). 
D-ro REŜKO. 


Jes, iam yi mortos sendube! 
S-ro GASPARO. 
Kaj nun ni iru tagmanĝeti, ĉar mi rericevis la veran . 
e vion “dank? al tiu prosperinta Consilium facul- 
atis. 


FINO. 


| 


